ഉമ്മുകുല്സു വധം: ഭര്ത്താവിനെ തെളിവെടുപ്പിനെത്തിച്ചു ബാലുശേരി വീര്യമ്ബ്രത്ത് വാടകവീട്ടില് താമസിച്ച കോട്ടയ്ക്കല് സ്വദേശിനി ഉമ്മുകുല്സുവിനെ കൊലപ്പെടുത്തിയ ഭര്ത്താവ് മലപ്പുറം എടരിക്കോട് കൊയപ്പകോവിലകത്ത് താജുദ്ദീനെ സംഭവ സ്ഥലത്തെത്തിച്ച് പൊലീസ് തെളിവെടുത്തു. ജില്ലാ സബ് ജയിലില് റിമാന്ഡിലായിരുന്ന പ്രതിയെ വ്യാഴാഴ്ച രാവിലെയാണ് അഞ്ചു ദിവസത്തേയ്ക്ക് പൊലീസ് കസ്റ്റഡിയില് വാങ്ങിയത്. വൈകിട്ട് 3.45 ഓടെ വീര്യമ്ബ്രത്ത് സുഹൃത്തായ സിറാജുദ്ദീന്റെ വാടക വീട്ടിലെത്തിച്ച് തെളിവെടുത്തു. സിറാജുദ്ദീനും ഉമ്മയും സഹോദരിയും വീട്ടിലുണ്ടായിരുന്നു. തെളിവെടുപ്പിനിടെ സുഹൃത്തിനോട് എന്റെ സര്ട്ടിഫിക്കറ്റെവിടെ എന്ന് താജുദ്ദീന് ചോദിക്കുന്നുണ്ടായിരുന്നു. തെളിവെടുപ്പ് കഴിഞ്ഞ് തിരിച്ച് പൊലീസ് വാഹനത്തില് കയറ്റുന്നതിനിടെ നാട്ടുകാര് മൊബൈലില് ഫോട്ടോ എടുക്കാന് ശ്രമിച്ചത് താജുദ്ദീനെ ക്ഷുഭിതനാക്കി. താജുദ്ദീന് ഡീസല് വാങ്ങിയ നന്മണ്ട പെട്രോള് ബങ്കിലും തെളിവെടുത്തു. പ്രതിയെ വെള്ളിയാഴ്ച രാവിലെ കോഴിക്കോട് മെഡിക്കല് കോളേജില് ഓഡന്റോളജി പരിശോധനയ്ക്ക് വിധേയമാക്കും. ക്രൂരമായ ശാരീരിക പീഡനത്തിനിരയായ ഉമ്മുകുല്സുവിന്റെ ശരീരത്തില് കടിച്ച പാടുകളുണ്ടായിരുന്നു. വെള്ളിയാഴ്ച ഉച്ചയ്ക്കുശേഷം താജുദ്ദീന് താമസിച്ച മലപ്പുറം വെണ്ണിയൂരിലെ വീട്ടിലും ഒളിവില് കഴിഞ്ഞയിടങ്ങളിലും തെളിവെടുക്കും. താജുദ്ദീന്റെ ബാപ്പയുടെ രഹസ്യമൊഴിയെടുക്കുമെന്നും പൊലീസ് പറഞ്ഞു. ബാലുശേരി സ്റ്റേഷന് ഹൗസ് ഓഫീസര് എം കെ സുരേഷ്കുമാറിന്റെയും എസ്ഐ റഫീഖിന്റെയും നേതൃത്വത്തിലാണ് തെളിവെടുപ്പ്. കഴിഞ്ഞ സെപ്തംബര് 30നാണ് വീര്യമ്ബ്രത്തെ സുഹൃത്തിന്റെ വീട്ടില് താജുദ്ദീനും ഭാര്യയും മക്കളും എത്തിയത്. ഒക്ടോബര് എട്ടിനാണ് ഉമ്മുകുല്സു കൊല്ലപ്പെടുന്നത്. കൊലപാതക ശേഷം ഒളിവില് പോയ താജുദ്ദീനെ 12ന് കോട്ടയ്ക്കല് പൊലീസ് പിടികൂടി. താജുദ്ദീനൊപ്പം സുഹൃത്തുക്കളായ തിരൂര് ഇരിങ്ങാവൂര് ആദിത്യന്, തിരൂര് ബിപി അങ്ങാടി പാറയ്ക്കല് ജോയല് ജോര്ജ് എന്നിവരും റിമാന്ഡിലാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കുഞ്ഞിനെ മാറ്റിയെന്ന പരാതി : വകുപ്പുതല അന്വേഷണം നടത്തും : മന്ത്രി വീണാ ജോര്ജ് വാര്ത്താസമ്മേളനത്തില് വെട്ടിലായി സുരേന്ദ്രന് അതൃപ്തിയുമായി മുരളീധരന് മുരളീധരന്റെ അതൃപ്തി അറിയില്ലെന്ന് വി ഡി സതീശന്